stanford-oval/wikipedia huggingface dataset:
HMS Forward (1904)
Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 22. lokakuuta 1903. Alus laskettiin vesille 27. elokuuta 1904 ja valmistui 22. elokuuta 1905.
Palvelus

Alus myytiin romutettavaksi 1921.
Farhan Akhtar

| Farhan Akhtar |
| --- | --- |
 Farhan Akhtar vuonna 2010.
Henkilötiedot
Syntynyt: 9. tammikuuta 1974 (ikä 50) Bombay, Maharashtra, Intia
Ammatti:  elokuvaohjaaja, elokuvatuottaja, elokuvakäsikirjoittaja, näyttelijä
Vanhemmat:  Javed Akhtar Honey Irani
Puoliso:  Adhuna Akhtar  (vih. 2000; ero 2017) Shibani Dandekar  (vih. 2022)
Lapset:  2
Sukulaiset:  Zoya Akhtar
Ohjaaja
Aktiivisena:  2001–
Aiheesta muualla
IMDb 
Farhan Akhtar (s. 9. tammikuuta 1974) on intialainen elokuvaohjaaja- ja tuottaja, käsikirjoittaja, näyttelijä ja televisiojuontaja. Hänen esikoisohjauksensa Dil Chahta Hai (2001) sai National Film Award for Best Popular Film Providing Wholesome Entertainment -palkinnon. Akhtar näytteli ensi kertaa elokuvassa Rock On!! (2008), joka sai parhaan hindinkielisen elokuvan -palkinnon.
Filmografia > Ohjaajana/käsikirjoittajana

| Vuosi | Elokuva | Muuta |
| --- | --- | --- |
| 2001 | Dil Chahta Hai |  |
| 2004 | Lakshya |  |
| 2006 | Don |  |
| 2007 | Positive | Lyhytelokuva |
| 2011 | Don 2 |  |
| 2023 | Jee Le Zaraa |  |
Filmografia > Tuottajana

| Vuosi | Elokuva | Ohjaaja |
| --- | --- | --- |
| 2006 | Don | hän itse |
| 2007 | Honeymoon Travels Pvt. Ltd. | Reema Kagti |
| 2008 | Rock On!! | Abhishek Kapoor |
| 2009 | Luck by Chance | Zoya Akhtar |
| 2010 | Karthik Calling Karthik | Vijay Lalwani |
| 2011 | Game | Abhinay Deo |
| 2011 | Zindagi Na Milegi Dobara | Zoya Akhtar |
| 2011 | Don 2 | hän itse |
| 2012 | Talaash: The Answer Lies Within | Reema Kagti |
| 2013 | Fukrey | Mrighdeep Singh Lamba |
| 2015 | Dil Dhadakne Do | Zoya Akhtar |
| 2015 | Bangistan | Karan Anshuman |
| 2016 | Rock On!! 2 | Shujaat Saudagar |
| 2017 | Raees | Rahul Dholakia |
| 2017 | Fukrey Returns | Mrighdeep Singh Lamba |
| 2018 | Gold | Reema Kagti |
| 2019 | Gully Boy | Zoya Akhtar |
| 2021 | Toofaan | Rakeysh Omprakash Mehra |
| 2023 | Jee Le Zaraa | hän itse |
Filmografia > Näyttelijänä

| Vuosi | Elokuva | Rooli | Muuta |
| --- | --- | --- | --- |
| 2008 | The Fakir of Venice | Adi Contractor |  |
| 2008 | Rock On!! | Aditya ”Adi” Shroff | Parhaan miestulokkaan Filmfare Awards -palkinto |
| 2009 | Luck by Chance | Vikram Jaisingh |  |
| 2010 | Karthik Calling Karthik | Karthik Narayan |  |
| 2011 | Zindagi Na Milegi Dobara | Imran | Parhaan miessivuosan Filmfare Awards -palkinto |
| 2013 | Bombay Talkies | itsenään | Erikoisesiintyminen laulussa ”Apna Bombay Talkies” |
| 2013 | Bhaag Milkha Bhaag | Milkha Singh | Parhaan miespääosan Filmfare Awards -palkinto |
| 2014 | Shaadi Ke Side Effects | Siddharth Roy |  |
| 2015 | Dil Dhadakne Do | Sunny Gill |  |
| 2016 | Wazir | Daanish Ali |  |
| 2016 | Rock On!! 2 | Aditya ”Adi” Shroff |  |
| 2017 | Daddy | Maqsood |  |
| 2017 | Lucknow Central | Kishan Mohan Girhotra |  |
| 2019 | The Fakir of Venice | Adi Contractor |  |
| 2019 | The Sky Is Pink | Niren Chaudhary |  |
| 2021 | Toofaan | Aziz ”Toofan” Ali/Ajju Bhai |  |
| 2022 | Ms. Marvel | Waleed |  |
Aiheesta muualla

Kuvia tai muita tiedostoja aiheesta Farhan Akhtar Wikimedia Commonsissa
Farhan Akhtar Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
HMS Foxglove (1915)

| HMS Foxglove |
| --- | --- |


Aluksen vaiheet
Rakentaja:  Barclay Curle
Laskettu vesille:  30. maaliskuuta 1915
Palveluskäyttöön:  1915
Poistui palveluskäytöstä:  myyty 7. syyskuuta 1946
Loppuvaihe:  romutettu
Tekniset tiedot
Uppouma:  1 200 t
Pituus:  80,01 m (kokonaispituus)
Leveys:  10 m
Syväys:  3,7 m
Koneteho:  1 × 1-akselinen nelisylinterinen kolmivaihe höyrykone 2 × sylinterikattilaa, 1 800 ihp
Nopeus:  16,5 solmua
Miehistöä:  77
Aseistus
Aseistus:  2 × 12 naulan tykkiä 2 × 3 naulan ilmatorjuntatykkiä
HMS Foxglove (viirinumerot M41, T15 ja T33) oli Britannian kuninkaallisen laivaston vuonna 1915 vesillelaskettu Acacia-luokan sluuppi ensimmäisessä maailmansodassa.
Valmistus

Alus tilattiin tammikuussa 1915 Barclay Curlelta. Se laskettiin vesille 30. maaliskuuta ja otettiin palvelukseen 11. toukokuuta 1915.
Palvelus

Alus lähti 5. heinäkuuta 1915  merelle Scapa Flow'sta HMS Dahlian ja HMS Acacian kanssa.
Alus myytiin romutettavaksi 7. syyskuuta 1946 ja se romutettiin Troonissa.
Gloria Morti

| Gloria Morti> Tiedot |
| --- | --- |
Toiminnassa:  1999–
Tyylilaji:  death metal, black metal
Kotipaikka:   Heinola
Laulukieli:  englanti
Jäsenet:  Psycho, laulu   Juho Räihä, kitara   Aki Salonen, kitara   Kauko Kuusisalo, rummut   Pyry Hanski, basso  
Levy-yhtiö:  Cyclone Empire, 2010–   Stay Heavy Records, 2008   Firebox Records, 2004  
Aiheesta muualla
Kotisivut
Infobox OKNimi-testi OK: 
Gloria Morti  on vuonna 1999 perustettu suomalainen metallimusiikin yhtye.
Historia

Gloria Morti perustettiin Heinolassa vuonna 1999 nelihenkisenä thrash metal -yhtyeenä. Yhtye koki miehistömuutoksia, joista jäi jäljelle vain kaksi alkuperäistä jäsentä. Uusien jäsenten myötä yhtyeestä muodostui viisihenkinen.
Vuodesta 2002 musiikkityyli on ollut melodista death metalia tai black metalia.
Vuosien kuluessa yhtye julkaisi muutaman demon ja promo-CD:n. Yhtye solmi sopimuksen japanilaisen World chaos production -levy-yhtiön kanssa ja debyyttialbumi Lifestream Corrosion julkaistiin maailmanlaajuisesti syksyllä 2004. Albumin vastaanotto oli hyvä, sillä se sai monia 10/10-arvosteluja.[lähde? ]
Gloria Morti äänitti kitaristi Juho Räihän studiossa toisen albuminsa Eryxin. Se julkaistiin 28. maaliskuuta 2008. Kesällä 2009 yhtyeen rumpali Jarmo Juurikka jätti yhtyeen. Hänen seuraajakseen ilmoitettiin pian Kauko Kuusisalo.
Gloria Mortin kolmas studioalbumi, Anthems of Annihilation, julkaistiin vuonna 2010.
Vuonna 2012 yhtyeen kitaristi Juho Matikainen jätti yhtyeen ja hänen tilalleen kiinnitettiin Eero Silvonen (Casket, Final Harvest, Routasielu, Death Confronting).
Neljäs pitkäsoitto Lateral Constraint julkaistiin 2012.
Gloria Morti alkoi keikkailla vuonna 2001 ja he ovat soittaneet muun muassa Zyklonin, Behemothin, Before the Dawnin, The Crownin ja Dissectionin kanssa.
Jäsenet > Nykyiset jäsenet

Psycho (Joonas Alanko) – laulu
Juho Räihä – kitara
Aki Salonen – kitara
Kauko Kuusisalo – rummut
Pyry Hanski – basso
Diskografia > Studioalbumit

Lifestream Corrosion (2004,  Firebox Records)
Eryx (2008,  Stay Heavy Records)
Anthems of Annihilation (2010,  Cyclone Empire)
Lateral Constraint (2012,  Cyclone Empire)
Kuebiko (2016,  Willowtip Records)
Diskografia > Demot

ThornGarden (2001)
Gomorrah (2002)
Ephemeral Life Span (2002)
The Cerberos Gate (2002)
Phoenix Caged in Flesh (2005)
Aiheesta muualla

Gloria Morti Encyclopaedia Metallumissa (englanniksi)
Gloria Morti Myspacessa (englanniksi)
Google Daydream

| Google Daydream |
| --- | --- |
 Toisen sukupolven Google Daydream suljettuna.
Tyyppi:  virtuaalitodellisuusalusta
Valmistaja(t):  Google
Julkaistu:  toukokuu 2016
Ohjain:  VR-lasit ja langaton ohjain
Yhteensopivuus:  tietyt Android Nougat -puhelimet
Aiheesta muualla
Kotisivut
Google Daydream on Googlen kehittämä virtuaalitodellisuusalusta, joka sisältyy Android Nougat -käyttöjärjestelmään. Google Daydream esiteltiin Google I/O 2016 -tapahtumassa. Google Daydream sai Play-kauppaan oman osastonsa, josta yhteensopivia VR-sovelluksia voi ladata.
Vaatimukset

Google Daydream toimii vain tietyillä yhteensopivilla puhelimilla, jotka on optimoitu Google Daydreamia varten nopealla näytöllä, tehokkaalla järjestelmäpiirillä ja tarkoilla antureilla. Google Daydream optimoi puhelimen suorituskyvyn ja käyttöliittymän virtuaalitodellisuuden käyttöön. Google Daydream vaatii toimiakseen yhteensopivat VR-lasit ja langattoman ohjainlaitteen. Googlen oli tarkoitus jättää ne kolmannen osapuolen valmistajien tehtäväksi, mutta se teki itse Google Daydream View -virtuaalilasit.
Aiheesta muualla

Verkkosivut (Arkistoitu – Internet Archive) (englanniksi)
Hagerup

Hagerup oli tanskalainen kirjankustantamo, kirjakauppa ja antikvariaatti. Sen perusti 1852 Hans Hagerup. Hänen poikansa Eiler Hagerup kehitti sitä voimakkaasti, niin että siitä tuli Tanskan suurimpiin kuuluva kustannusyhtiö, ja se muutettiin osakeyhtiöksi 1920. Vuodesta 1928 sitä johti Paul Hagerup.
Hagerupin toiminta itsenäisenä yrityksen päättyi 1954, jolloin se yhdistyi Aschehoug Dansk Forlagiin.
Etelälampi (Mikkeli, Kekkola)

| Etelälampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°46′11″N, 26°56′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Iso-Montoseen 
Järvinumero:  14.923.1.123
Mittaustietoja
Pinnankorkeus:  119,3 m  
Pituus:  500 m  
Leveys:  260 m  
Rantaviiva:  1,528 km  
Pinta-ala:  4,27 ha  
Saaria:  ei saaria 
 fiEtelälampi 
Etelälampi  on Etelä-Savossa Mikkelissä  Kekkolan lähellä sijaitseva lampi.
Maantietoa

Lampi on 500 metriä pitkä, 260 metriä leveä, ja sen pinta-ala on 4,3 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 119,3 metriä mpy.
Florala

| Florala |
| --- | --- |

 Koordinaatit: 31°0′28″N, 86°19′30″W 
Valtio:  Yhdysvallat
Osavaltio:  Alabama
Piirikunta:  Covington
Pinta-ala:  
 – Kokonaispinta-ala:  28,3 km²
 – Josta vettä:  1,1 km² 
Korkeus:  80 m
Väkiluku (2000):  1 964
 – Väestötiheys:  69,4 as./km²
Aikavyöhyke:  UTC–6 (kesäaika UTC–5)
 
 http://alabama.hometownlocator.com/ 
Infobox OKVirheellinen NIMI-arvo: 
Florala on Yhdysvaltain kaupunki Alabaman osavaltiossa. Se kuuluu Covingtonin piirikuntaan.
United States Census Bureaun mukaan Floralan pinta-ala on 28,3 km², josta vettä on 1,1 km². Kaupungissa oli vuoden 2000 väestönlaskennan aikaan 1 964 asukasta, 898 taloutta ja 527 perhettä.
Floralalaisia henkilöitä

Dwight Stone, jalkapalloilija
Rodney J. Evans, kersantti ja kongressin kunniamerkin saaja
Flora Fennica

| Flora Fennica |
| --- | --- |
Kirjailija:  Elias Lönnrot
Julkaistu:  1860
Löydä lisää kirjojaKirjallisuuden teemasivulta
Flora Fennica (suom. Suomen kasvisto) on Elias Lönnrotin kokoama ensimmäinen suomenkielinen kasvio. Se ilmestyi vuonna 1860. Teos herätti myös ulkomaalaisen tiedeyhteisön kiinnostuksen. Teos on 1 240 sivua pitkä ja käsittää noin 900 näytettä ja 650 kuvaa. Herbaarion kasvit kattavat hyvin laajan otannan kasvistosta; harvinaisuuksista aina peltojen rikkaruohoihin. Kasvistossa on myös kasveja, jotka ovat hävinneet kokonaan tai selvästi harvinaistuneet Suomen luonnossa. Lönnrot uudisti teoksensa helmikuussa 1866. Uuden painoksen hän oli tehnyt Thiodolf Saelanin kanssa.
Aiheesta muualla

Doria: Flora fennica: Suomen kasvisto, Lönnrot, Elias (1860)
Skannattu versio vuoden 1866 painoksesta, II osa : Suomen Kasvio luontais-järestössä  Henriette Kress
Hagfors (täsmennyssivu)

Hagfors tarkoittaa seuraavia:
Hagfors, Hagforsin kunnan keskustaajama
Hagforsin kunta, kunta Keski-Ruotsissa.
Edwin Hagfors (1866–1943), sanakirjantekijä, Erik August Hagforsin poika
Erik August Hagfors (1827–1913), opettaja, säveltäjä ja lääkäri
Ernst Arthur Hagfors (1859–1900), opettajaseminaarin lehtori ja päätoimittaja
Irja Hagfors (1905–1988), tanssitaiteilija ja koreografi, Edwin Hagforsin tytär
Johan Fridolf Hagfors (1857–1931), toimittaja ja musiikkikriitikko, Erik August Hagforsin velipuoli
Karl Johan Hagfors, aiemmin Jacobsson (1860–1939), seminaarin johtaja ja kirjailija
Martin Hagfors (1901–1959), metsätieteilijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gulla

| Gulla> Kulla-Gulla.Alkuperäisteos |
| --- | --- |
Kirjailija:  Martha Sandwall-Bergström
Kieli:  ruotsi
Genre:  Lastenkirjallisuus, historiallinen romaani, tyttökirja
Julkaistu:  1945

Löydä lisää kirjojaKirjallisuuden teemasivulta
Gulla on ruotsalaisen kirjailija Martha Sandwall-Bergströmin kirjoittama lastenkirjasarja, joka kertoo ruotsalaisen huutolaistyttö Gullan vaiheista. Sarja ilmestyi alun perin vuosien 1945–1951 välillä, jonka jälkeen Sandwall-Bergström kirjoitti siihen Gullan varhaisempiin vuosiin sijoittuvia lisäosia. Sarjan tapahtumat sijoittuvat 1900-luvun alkuun ja perustuvat fiktiivisten tapahtumien lisäksi hänen omiin lapsuuden muistoihinsa köyhästä Smoolannista ja hänen kuulemiinsa tarinoihin. Gulla-kirjoja pidetään Ruotsissa klassikoina, ja niitä on käännetty monelle eri kielelle.
Kirjasarjan ensimmäinen osa voitti kirjankustantamo Bonniersin vuonna 1945 järjestämän suuren tyttökirjakilpailun. Kilpailun saaman huomion vuoksi myös voittajateos saattoi saada erityisen paljon julkisuutta. Teos erosi muista ajan tyttökirjoista, koska keskiluokkaisen ympäristön sijaan se sijoittui köyhään perheeseen. Ne myös keskittyivät muihin aiheisiin kuin romantiikkaan, joka tavallisesti oli tyttökirjojen pääteema. Sandwall-Bergström ei ollut alun perin suunnitellut kirjoittavansa tarinalle jatkoa, mutta lukijoiden ja kustantamon toiveesta päätti kuitenkin kirjoittaa jatko-osia.
Neljään ensimmäiseen Gulla-kirjaan perustuen julkaistiin vuonna 1956 Kulla-Gulla-niminen elokuva. Vuonna 1986 julkaistiin myös samanniminen televisiosarja.
Juoni

Sarja seuraa Gullaksi kutsutun huutolaistytön vaiheita lapsuudesta nuoreen aikuisuuteen asti. Gunilla Beatrice Fredrike jää orvoksi jo vauvana ja viettää elämänsä ensimmäiset vuodet lastenkodissa. Hän päätyy lopulta huutolaiseksi Karlbergin perheen torppaan, jossa asuvat pariskunnan lisäksi viisi lasta. Gulla tekee perheelle koti- ja maataloustöitä sekä lastenhoitoa. Sarjan edetessä Gulla ottaa lapsista yhä suuremman vastuun ja alkaa työskennellä kartanossa. Siellä hänelle selviää, että hän onkin todellisuudessa kartanonherran eli patruunan tyttärentytär.
Patruuna ottaa Gullan suojelukseensa. Hangoittelun jälkeen hän suostuu ottamaan Gullan lisäksi myös Karlbergin lapset asumaan kartanoon. Gullan elintaso nousee ja hänen elämänsä alkaa muistuttaa aiempaa enemmän yläluokkaisen tytön elämää. Sarjan viimeiset osat keskittyvät enemmän Gullan romanttisiin suhteisiin.
Arvostelut

Gulla-sarjan ensimmäiset osat saivat paljon positiivista palautetta, koska kriitikot katsoivat, että ne antoivat todenmukaisen kuvan ajan yhteiskunnasta ja lasten asemasta. Kriitikot näkivät eroavaisuudet muihin tyttökirjoihin hyvänä asiana. Gulla myös nähdään tavallista vahvempana ja rohkeampana tyttökirjan päähenkilönä.
Sarjan viimeiset osat saivat arvosteluissa kriittisempää palautetta. Esimerkiksi eräässä kirjassa Gulla lähetetään tyttökouluun, jotta hän alkaisi käyttäytyä yläluokkaisemman tytön tavoin. Arvostelijat katsoivat sellaisista asenteista lukemisen olevan haitallista nuorille lukijoille. Myöhempien osien teema myös siirtyi enemmän romantiikan puolelle, kun Gulla rakastui ja päätyi kartanonrouvaksi. Kriitikot myös tulkitsivat ensimmäisen osan jälkeen teosten sisältävän enemmän sadunomaista kuvailua, mitä he kritisoivat. Osittain kritiikkiin kyllästymisen takia Sandwall-Bergströmin perhe muutti 1950-luvulla Málagaan. Koko sarja on kuitenkin ollut lukijoiden suuressa suosiossa.
Kirjasarjan osat

Alun perin sarja julkaistiin seitsemässä osassa, joista neljä ensimmäistä suomennettiin 1950-luvulla. 1960-luvulla sarja jaettiin kustantamon aloitteesta uudelleen yhteentoista osaan, jolloin kirjat saivat myös uudet kansikuvitukset.
Kirjasarjan osat > Ensimmäiset painokset

Torpan prinsessa (1951; ruots. Kulla-Gulla, 1945)
Gulla pitää lupauksensa (1951; ruots. Kulla-Gulla håller sitt löfte, 1946)
Gulla-tyttö kartanossa (1951; ruots. Kulla-Gulla på herrgården, 1947)
Gulla-tyttö koulussa (1953; ruots. Kulla-Gulla i skolan, 1948)
Kulla-Gullas sommarlov (1948)
Kulla-Gulla finner sin väg (1951)
Kulla-Gullas myrtenkrona (1951)
Kirjasarjan osat > Gulla-sarja

Gulla, torpan prinsessa (Kulla-Gulla, 1965)
Gulla pitää lupauksensa (Kulla-Gulla håller sitt löfte, 1965)
Gulla saavuttaa voiton (Kulla-Gulla vinner en seger, 1965)
Gulla-tyttö kartanossa (Kulla-Gulla på herrgården, 1966)
Gulla ratkaisee arvoituksen (Kulla-Gulla löser en gåta, 1966)
Gulla-tyttö koulussa (Kulla-Gulla i skolan, 1967)
Gullan ensi tanssiaiset (Kulla-Gullas första bal, 1967)
Gulla kesälomalla (Kulla-Gullas sommarlov, 1967)
Gulla ja Tomas torppari (Kulla-Gulla och Tomas Torpare, 1968)
Gulla löytää tiensä (Kulla-Gulla finner sin väg, 1968)
Gulla morsiamena (Kulla-Gullas myrtenkrona, 1968)
Kirjasarjan osat > Myöhemmin kirjoitetut osat

1970–1980-luvuilla kirjasarjaan julkaistiin lisää osia, jotka sijoittuvat muita teoksia varhaisempaan aikaan.
Gulla, huutolaistyttö (Kulla-Gulla på Blomgården, 1972)
Lastenkodin tyttö (Kulla-Gulla på barnhemmet, 1986)
Kulla-Gulla lill-piga (1987)
Euroopan rahapoliittinen instituutti

Euroopan rahapoliittinen instituutti (engl. European Monetary Institute, EMI, suom. ERI) toimi edeltäjänä Euroopan keskuspankille. Euroopan rahapoliittisen instituutin tehtävänä oli luoda perusta Euroopan keskuspankin ja Euroopan keskuspankkijärjestelmän toiminnalle.
Euroopan rahapoliittinen instituutin perustamisesta sovittiin vuonna 1992 voimaan astuneella Maastrichtin sopimuksella. Instituutti perustettiin 1. tammikuuta 1994, jolloin käynnistyi Euroopan talous- ja rahaliiton (EMU) perustamisen toinen vaihe. Instituuttia johti Kansainvälisen järjestelypankin pääjohtaja Alexandre Lamfalussy, joka oli ollut myös talous- ja rahaliiton perustamiseen vaikuttaneen Delors'n komitean jäsen. Instituutilla ei ollut rahapoliittista päätöksentekovaltaa. Instituutti antoi myös esityksen Eurooppa-neuvostolle euroseteleiden ulkoasusta vuonna 1996.
Euroopan rahapoliittinen instituutti toimi Frankfurtissa vuoden 1994 marraskuusta alkaen, ja se lakkautettiin rahaliiton myötä, kun Euroopan keskuspankki aloitti toimintansa vuoden 1998 kesäkuussa.
Haber

Haber on muun muassa seuraavien henkilöiden sukunimi:
Fritz Haber (1868-1934), saksalainen kemisti, Nobelin kemianpalkinnon saaja, toinen Haber-Bosch-menetelmän keksijöistä
Peter Haber (s. 1952), ruotsalainen näyttelijä
Samu Haber (s. 1976), suomalainen laulaja
Tino Häber (s. 1982), saksalainen keihäänheittäjä.
Haber–Bosch-menetelmä on ammoniakin ja typpilannoitteiden valmistusmenetelmä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Habermas

Habermas on muun muassa seuraavien henkilöiden sukunimi:
Gary Habermas (s. 1950), yhdysvaltalainen teologi, filosofi ja kristinuskon apologeetikko
Jürgen Habermas (s. 1929), saksalainen filosofi ja yhteiskuntateoreetikko
Rebekka Habermas (1959–2023), yhdysvaltalainen historioitsija, Jürgen Habermasin tytär.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Eva Korpela

| Mitalit> Maa:   Ruotsi.Naisten ampumahiihto.MM-kilpailut  | Mitalit> Maa:   Ruotsi.Naisten ampumahiihto.MM-kilpailut  | Mitalit> Maa:   Ruotsi.Naisten ampumahiihto.MM-kilpailut  | Maa:   Ruotsi> Naisten ampumahiihto. |
| --- | --- | --- | --- |
|  Kultaa | Falun 1986 | 10 km |  |
|  Hopeaa | Falun 1986 | viesti |  |
|  Hopeaa | Lahti 1987 | viesti |  |
|  Hopeaa | Chamonix 1988 | sprintti |  |
|  Pronssia | Egg am Etzel 1985 | 10 km |  |
|  Pronssia | Falun 1986 | sprintti |  |
|  Pronssia | Chamonix 1988 | viesti |  |
Eva Korpela (o.s. Lundgren, s. 31. lokakuuta 1958 Ulricehamn) on ruotsalainen kilpauransa lopettanut ampumahiihtäjä ja maailmanmestari.
Korpela voitti urallaan seitsemän MM-mitalia kirkkaimpana saavutuksenaan 10 km:n kultamitali Falunin kotikisoista 1986. Ampumahiihdon maailmancupin/Euroopan cupin Korpela voitti kausilla 1985–1986 (ensimmäisenä ei-norjalaisena) ja 1986–1987. Lisäksi hän sijoittui kaudella 1984–1985 toiseksi. Korpela ei kilpaillut koskaan talviolympialaisissa, koska naisten ampumahiihto oli ensimmäisen kerran olympiaohjelmassa Albertvillessä vuonna 1992.
Korpela edusti hiihtourallaan Sollefteå SK:ta, jonka joukkueessa hän oli voittamassa maastohihdon Ruotsin mestaruuden yhdessä Lis Frostin ja Marie-Helene "Billan" Westinin kanssa.
HPK Naiset

| HPK Naiset |
| --- | --- |

Perustettu:  1. tammikuuta 2009    1929 Hämeenlinnan Pallokerho  2009 HPK Naiset 
Kotiareena:  Metritiski-areena
Paikkakunta:  Hämeenlinna, Suomi
Lajit:  Jääkiekko (Auroraliiga)
Puheenjohtaja:   Ville Kalliomäki
Omistajat:  Hämeenlinnan Pallokerho
Mestaruudet:  2016, 2018
HPK Naiset oli hämeenlinnalainen naisten jääkiekko- ja lentopalloseura, joka pelasi lentopallon Mestaruusliigassa ja jääkiekossa Naisten Liigassa.. Seuran lentopallotoiminta on vuodesta 2018 toiminut nimellä Hämeenlinnan Lentopallokerho ja jääkiekkotoiminta on siirtynyt kaudesta 2021-2022 HPK Liiga Oy:n alaisuuteen.
HPK:n naisten lentopallon juuret ovat Hämeenlinnan Tarmon ja sittemmin Vanajan Racing Club nimellä pelanneessa liigajoukkueessa. Kaudesta 2009–2010 Vanajan Racing Club alkoi pelata HPK-nimellä naisten lentopalloliigassa. Aiemmin se oli ehtinyt voittaa kahdeksan Suomen mestaruutta 2000-luvulla. Ainoastaan vuonna 2004 Pieksämäki Volley katkaisi hämeenlinnalaisten kultaputken.
Hämeenlinnalainen naislentopalloilu palasi takaisin lentopalloliigan kultamitalistiksi kauden 2015–2016 päätteeksi, kun HPK pysäytti LP Viestin kaudella 2008–2009 alkaneen mestaruusputken. Mitali oli järjestyksessään 17. hämeenlinnalaiselle naislentopalloilulle.
Aiheesta muualla

Kotisivu
Hytönen, Annika & Laiho, Harri: Eveliina Rautiainen, 28, julkaisi sosiaalisessa mediassa järkyttävän kuvan käsistään – hän kertoo miksi: ”Elämäni on kamppailua tunnista toiseen”. Helsingin Sanomat 28.2.2023.
Hagerupin II hallitus

Pääministeri Francis Hagerup.
Hagerupin II hallitus oli Norjan hallitus 22. lokakuuta 1903 – 11. maaliskuuta 1905. Se koostui Høyrestä, Kokoomuspuolueesta sekä Venstrestä.
Ministerit

Pääministeri
Francis Hagerup (Høyre)
Oikeusministeri
Francis Hagerup (Høyre)
Pääministeri Tukholmassa
Sigurd Ibsen (Venstre)
Maatalousministeri
Christian Pierre Mathiesen (Høyre) 22.10.1903–26.9.1904
Johan E. Mellbye (Høyre) 26.9.1904–11.3.1905
Valtiovarainministeri
Birger Kildal (Venstre) 22.10.1903–1.9.1904
Christian Michelsen (Venstre) 1.9.1904–11.3.1905
Tilintarkastusministeri
Birger Kildal (Venstre) 22.10.1903–1.9.1904
Paul Benjamin Vogt (Høyre) 1.9.1904–11.3.1905
Kirkko- ja opetusministeri
Hans Nilsen Hauge (Høyre)
Puolustusministeri
Oscar Strugstad (Kokoomuspuolue)
Kauppaministeri
Jacob Marius Schøning (Venstre) 22.10.1903–1.9.1904
Paul Benjamin Vogt (Høyre) 1.9.1904–11.3.1905
Työministeri
Albert Hansen (Høyre)